Beloning uitgeloof ná baba se ontvoering | Maroela Media
Beloning uitgeloof ná baba se ontvoering
Ronewa Matshinyatsimbi net voor sy ontvoer is Foto: Missing Children
ŉ Beloning van R50 000 word aangebied vir inligting nadat ŉ baba van die Dunnottar-weermagbasis naby Nigel in Gauteng ontvoer is.
“Die babadogtertjie was 18 maande oud toe sy op 31 Desember 2013 ontvoer is,” het lt.kol. Khensani Magoai, woordvoerder van die polisie in Gauteng, gesê.
ŉ Vrou, wat onder valse voorwendsels aansoek gedoen het vir die pos as huishulp, het die kind uit haar ma se huis ontvoer. “Die ma se kêrel het die volgende dag ontdek sy het saam met die onbekende vrou verdwyn.”
Pretoria News het in Januarie berig Ronewa Matshinyatsimbi se ma is ontplooi na Soedan tydens die ontvoering en haar diensplig is kortgeknip nadat haar dogter verdwyn het.
Koste van platinum-staking “verbysterend”
Chris Pretorius · 5 jare gelede
Belonings behoort ook uitgeloof te word vir elke moord op boere.
regtig · 5 jare gelede
Hoekom nou eers n berig of nou eers haar foto versprei? Goeiste, dis mos iets wat dadelik na n ontvoering moet gebeur. Hoop regtig hul kry die dogtertjie en lewendig, dat daai vrou wat haar gevat het net iemand was wat graag ook n kind wil hê en dat sy veilig en mooi na gekyk was.
Annie · 5 jare gelede
regtig…..haar foto is alreeds in Desember 2013 versprei, hierdie is net n opvolg, dit was ook voorheen in die koerante gewees…as jy op fb is sluit aan by Minors Missing-The Pink Ladies org…hulle plaas byne onmiddelik sodra die saak aangemeld is n foto en beskrywing
Ek persoonlik twyfel of die kleintjie ooit nog leef…maar wonderwerke gebeur soms nog
Annie, ek het nie geweet haar foto was al versprei nie, jammer. Dit is dan n goeie ding dat dit weer onder mense se aandag gebring word.